EMLÉKEZTETŐ

A Győr-Moson-Sopron Megyei Mérnöki Kamara Elnökségének 2008.06.16. napján tartott üléséről. 

Az ülés helye: 
AÉSZ Vagyonkezelő Kft. Győri Kirendeltsége (Győr, Csaba u. 16.) Mérnöki Kamara  Hivatali helyisége (III. emelet 317. sz.)

Jelen vannak: 

Mellékelt jelenléti ív szerint

Az Elnökségi Ülés határozatképes. Jelenlévők a napirendet elfogadták és az ülés a napirendek megvitatásával folytatódott. A napirendhez tartozó írásos mellékleteket az Elnökség tagjai megkapták. 
Napirendek:

1. Aktuális megyei Mérnöki Kamarai kérdések megbeszélése.

2. Mérnök Műhely aktuális ügyeinek megbeszélése

· Folyamatban lévő munkák

· Megállapodás Nonprofit Kft és Megyei Mérnöki Kamara között

3. 2008. májusi megyei Taggyűlés megbeszélése

4. Kötelező SZAKMAI továbbképzés szervezése

Dr. Neiger Róbert és Bukovics János elnökségi tagok

5. Jogosultság-átsorolások felülvizsgálata (ld. Melléklet)

Szabó Péter alelnök

Dr. Bakos Ágnes titkár


6. Tagfelvételek, engedélyek, fellebbezések.

Dr. Bakos Ágnes titkár

7. Egyebek.

1./ Aktuális megyei Mérnöki Kamarai kérdések megbeszélése.

Kovács István: 

Az elmúlt alkalommal már említettem, hogy a Győr Város által kiírt egy állásra egy mérnöktársunk jelentkezett. Nem lenne rossz, ha kamaránkat jól ismerő mérnök töltené be ezt a posztot. 
Az országos elnökségi ülésről szeretnék beszámolni. Az elmúlt küldöttközgyűlésen komoly kritika érte a szervezetfejlesztési feladatokkal kapcsolatban az elnökséget. Az országos elnökségben profi vezetést kellene megvalósítani.
A Taggyűléssel kapcsolatban szeretném a véleményeteket kérdezni. 

Csejtei György:

Az írásos anyag kiadása jó ötlet volt, ezt célszerű a jövőben is így szervezni. 

Kovács István:

Kritikaként hangzott el, hogy az IVS-t nem lehetett megismerni ebből az előadásból. 
Bogár Zsolt:

A Mérnök Műhelynek mindig lesz bemutatható munkája, ezt a kezdeményezést folytatni kell.  

Csejtei György:

Egy konkrét projekt szakmai mélységű ismertetése a jövőben is megvalósítható. 

2./ Mérnök Műhely aktuális ügyeinek megbeszélése

· Folyamatban lévő munkák

· Megállapodás a Nonprofit Kft és a Megyei Mérnök Kamara között

Kovács István: 

Egyedül a Pándzsa projekt fut. Megkötöttük megállapodást a Nonprofit Kft és a Megyei Mérnök Kamara között. (A megállapodás teljes szövege felolvasva.)
A lehívás még nem kezdődött meg, a kötelező továbbképzés 100.000., Ft-ja csökkentette még csak a keretet. 
Bartal György:

Javasolom, hogy az igénybevett összegekről készüljön pontos nyilvántartás. 
Csejtei György:

Nyilvántartás vezetését vállalom.

Kovács István:

A Nonprofit Kft által hozott pénzből tudták megvalósítani az ügyfélszolgálatot. 

3./ Tagfelvételek, engedélyek, fellebbezések.

Dr. Bakos Ágnes titkár

33/2008. (VI.16.) GYMSMMK Elnökségi határozat

1 fő kérte a tagfelvételét: Lemberkovics Viktor 

34/2008. (VI.16.) GYMSMMK Elnökségi határozat

Tagsági viszonyának megszüntetését kérte: Nedolász Gyula (08-1059)
35/2008. (VI.16.) GYMSMMK Elnökségi határozat

Jogosultság ügyében kérelmet terjesztettek elő:

Meghosszabbítások:

Zambó István: GO-T (Gáz- és olajmérnöki tervezés)

Szigeti László:  SZKV-hu (Hulladékgazdálkodás szakértés)

 SZKV-le (Levegőtisztaság-védelem szakértés)

Takács Jenő:   VZ-T (Vízimérnöki tervezés)

W-V-1 (Ivó- és ipari vízellátás szakértés)

W-V-3 (Szennyvízelvezetés szakértés)

W-V-6 (Árvízmentesítés, árvízvédelem szakértés)

W-V-7 (Folyó- és tószabályozás szakértés)

W-V-9 (Sík- és dombvidéki vízrendezés, belvízvédelem szakértés)

Schirger Richard: EN-korlátozott (Energetikai /létesítményi és technológiai/ korlátozott tervezés)

EN-Sz (Energetikai szakértés)

G-B-18 (Energiagazdálkodás szakértés)

Nagy Ákos:  KÖ-Sz (Közlekedésmérnöki szakértés)

Török László:  HI-korlátozott (Hírközlési és mérnöki informatikai korlátozott tervezés)

W-H2-4 (Távközlő hálózatépítési és szerelési technológiák szakértés)

W-H2-5 (Távközlő hálózatok rendszertechnikája és rendszerszervezése szakértés)

Kötelező továbbképzés szakmai modul hiányzik. Ha megvan, utána megújítható:

Dr. univ. Somfalvi György: T-Sz (Tartószerkezeti szakértés)

ÉSz-Sz (Épületszerkezeti szakértés)

Kovacsics Zoltán: VZ-T (Vízimérnöki tervezés)

Tóth Gyula: VZ-T (Vízimérnöki tervezés)

Új engedélyek (megadhatók, ha a jogosultsági vizsgát megszerzik!)

Lemberkovics Viktor: GO-T (Gáz- és olajmérnöki tervezés)

Kovács Gábor: GD-T (Geodéziai tervezés)

Elutasítás

Szeőcs Géza:   V-T (Villamosmérnöki tervezés)

EN-Sz (Energetikai szakértés)

A referenciaanyagot a levelünkben közölt határidőig (2008. május 20.) nem nyújtotta be, ezáltal megfelelő szakmai gyakorlatot nem igazolt, ezért kérelme elutasítandó.

Az Elnökség egyhangú határozatot hozott a kérelmek teljesítéséről. 

4./ Kötelező szakmai továbbképzés szervezése. 
Dr. Neiger Róbert:

Köztudott, hogy általános és szakmai modulok vannak. Az általános rész, ami mindenkinek „elsüthető”. A szakmai modulok 19 tagozatot foglalnak magukba, nálunk egy nyolcra bontható. Abban kell gondolkodnunk, hogy a Nonprofit Kft-n keresztül kellene a továbbképzéseket megszervezni. A legutolsó 200-250.000., Ft-ba került. A szervezésben részt vehetünk, de a Nonprofit Kft közbeiktatása szükséges. A kérdés, hogy a választékból mit veszünk igénybe. Azt kell eldönteni, hogy mely tagozatok irányába induljunk el. 
Szabó Péter:

Nem fontos tagozat specifikus tanfolyamokat szervezni. 

Wimmer József:

A műszaki ellenőröket is figyelembe kell venni. Mi finanszírozzuk a tervezőkét, a nem kamarai tagok pedig fizessenek. 

Kovács István:

Nem lehet vegyesen szervezni. A fizetősöket mások szervezik, nincs ebben hiány. A további szervezéseknél ugyanakkor ezt is meg kell vizsgálni. Mi is hozhatunk előadót. Amíg mi nem tudunk hozni, addig fogadjuk el a Nonprofit Kft által hozott oktatót. Ígérhetjük, hogy 2010-ig mindegyik tagozat sorra kerül. Ha sorozatban szervezünk előadásokat, meg kell találni azt, aki ezt szervezi. Jó lenne, ha lenne egy tanfolyamszervező kisegítő emberünk. 
Szabó Péter:

Inkább csökkenteni kell az adminisztrációt. 

Bartal György: 

Ha csak a kamarai tevékenységet látnánk el, csökkenteni lehetne az adminisztrációt. 

Koch Péter: 

Mindenki megkérdezése nélkül állandóan új feladatokat kap a Kamara, ez nem tudom, hova vezet. 

36/2008. (VI.16.) GYMSMMK Elnökségi határozat

Az Elnökség egyhangú döntéssel megbízta Bartal György és Csejtei György elnökségi tagokat, hogy a 2008. év szeptemberi elnökségi ülésére készítsenek vitaindító javaslatot a Megyei Kamara adminisztrációs feladatainak szervezeti korszerűsítése tárgyában.
5./ Jogosultsági átsorolások felülvizsgálata

Dr. Bakos Ágnes:

A jogosultságok átsorolásával kapcsolatban a korábbi elnökségi határozatnak megfelelően a következő elvet követtük. Az Országos Kamara által kidolgozott számítógépes program automatikusan elvégezte az átsorolásokat és ennek az átsorolásnak a nyomtatott értesítését küldtük ki minden tag számára. Egyedileg azokkal az ügyekkel foglalkoztunk, ahol az érintett jelezte, hogy az értesítő szerinti jogosultságával, akár tartalmi, akár határidő (jogosultság lejárta) problémája van. A jelzések alapján fellelhető hibákat javítottuk, a javítást az ugyanazon jogosultságokkal rendelkezőknél elvégeztük függetlenül attól, hogy közülük nem mindenki jelentkezett. Így vizsgáltuk át valamennyi közlekedési építőmérnök és közlekedésmérnök jogosultságát, mert ennél az Ő jogosultságuk jelölését a program helytelenül kezelte. Közleményt tett közzé a kamara, hogy 2007. év végéig díjmentesen lehet kérni a jogosultsági átsorolások ismételt felülvizsgálatát. Aki jelentkezett, annál a vizsgálat megtörtént a szükséges javításokkal együtt. 

A jogosultsági kódok körüli probléma azonban - amit korábban már többször jeleztünk és dr. Korda Jánosnak felvetettünk - nem oldódott meg. Ez látszik dr. Korda János mostani iratából is. Dr. Korda János azt javasolja, hogy valamennyi átsorolási határozatot ismételten vizsgáljunk felül, ha szükséges, a korábbi határozatot helyezzük hatályon kívül és hozzunk új határozatot. Az Elnökség döntését kérem és annak megfelelően járunk el. Ugyanakkor meg kell jegyeznem, hogy a hatályon kívül helyezésre valójában nem lehetne indok a 104/2006.(IV.28.) Korm. rendelet módosulása, mert az átsorolási hibák és problémák jogszabály változással nem indokolhatók. 

Szabó Péter:

Az átsorolások végrehajtására kiadott szabályzatban dr. Korda János kiemelten hangsúlyozta a „szerzett jogok” védelmét. Bár ennek általános elvként történő alkalmazásával akkor nem értettünk egyet, az egységes országos gyakorlat elsődlegessége miatt a szabályzatnak megfelelően jártunk el. Most ezzel homlokegyenest ellenkező intézkedésre lennénk kényszerítve. 
37/2008. (VI.16.) GYMSMMK Elnökségi határozat

Az Elnökség egyhangú döntéssel úgy határozott, hogy a Győr-Moson-Sopron Megyei Mérnöki Kamara az összes átsorolási határozatot hivatalból nem vizsgálja felül. A Kamara azonban minden beérkező észrevételt megvizsgál, az észrevételek alapján az érintett tag jogosultságát felülvizsgálja és az átsorolási határozat szükség szerinti módosításával, hatályon kívül helyezésével a jogosultságot helyesbíti.
Kovács István:

Figyeljük a lejáró jogosultságokat és negyedévvel a lejárat előtt egy tipizált szöveggel küldjük ki a felhívást. 

Felvetnék még egy ügyet. Megyei Építész Kamarával kapcsolatos ügy. Ideküldtek egy 80.400., Ft-os számlát. Volt egy pontszerző előadás, aminek az Építész Kamara volt a szervezője, arra hivatkoznak, hogy közös szervezésű dolog. Ki tud erről a rendezvényről? Vissza kell küldeni, figyelemmel arra, hogy ilyen szervezés a nyilvántartásunkban nincs. 
Csejtei György:

Felhívom a figyelmet a Kisalföld mai számában megjelent újságcikkre Mosonmagyaróvár Város Önkormányzatának eljárásával kapcsolatban. Az eset hasonló ahhoz, mint amit korábban felvetettem. Az Önkormányzat az alkalmazásában álló – tervezői jogosultsággal rendelkező – tervezővel készíttet el tervezési munkát. Javasolom megvizsgálni ennek etikai vonzatát is. 
Bartal György:

Környezetvédelmi szakcsoport az alakuló ülését jövő héten kedden 14 órakor tartja. 
Nem lehetne-e egyes elnökségi tagoknak kamarai névjegykártyát csináltatni. 

Kovács István:

Ki vállalja? Csejtei György. 
Koch Péter:

Kapott a Mérnök kamara egy anyagot, ami a vízépítési szakcsoportnak lenne a feladata. Továbbítottam a feladatot, de nem kaptam használható segítséget a Marcal és a Szigetközzel kapcsolatban. Van-e remény arra, hogy segítséget kapok?
Kovács István:
Nem tartom valószínűnek, hogy készül ezzel kapcsolatban anyag. 

- kmf. -


  / Dr. Bakos Ágnes/





   / Kovács István /

